CELEX: 32017R0548
Language: fi
Date: 2017-03-23 00:00:00
Title: Komission täytäntöönpanoasetus (EU) 2017/548, annettu 23 päivänä maaliskuuta 2017, ajopiirturin sinetin poistamista tai rikkomista koskevan kirjallisen ilmoituksen vakiomuodosta (ETA:n kannalta merkityksellinen teksti. )

24.3.2017   
            
            
               FI
            
            
               Euroopan unionin virallinen lehti
            
            
               L 79/1
            
         KOMISSION TÄYTÄNTÖÖNPANOASETUS (EU) 2017/548,
   annettu 23 päivänä maaliskuuta 2017,
   ajopiirturin sinetin poistamista tai rikkomista koskevan kirjallisen ilmoituksen vakiomuodosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta 4 päivänä helmikuuta 2014 annetun Euroopan parlamentin ja neuvoston asetuksen (EU) N:o 165/2014 (1) ja erityisesti sen 22 artiklan 5 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 165/2014 säädetään maantieliikenteessä käytettävien ajopiirturien rakenteeseen, asennukseen, käyttöön, testaukseen ja valvontaan liittyvät hallinnolliset ja tekniset vaatimukset.
            
         
               (2)
            
            
               Asetuksen (EU) N:o 165/2014 22 artiklan 5 kohdassa säädetään, että kun sinetti on poistettu tai rikottu ajoneuvon korjaamiseksi tai muuttamiseksi, ajoneuvossa on säilytettävä kirjallinen ilmoitus, jossa esitetään päivämäärä ja ajankohta, jolloin sinetti rikottiin, sekä perusteet sinetin poistamiselle.
            
         
               (3)
            
            
               Asetuksessa (EU) N:o 165/2014 vaaditaan komissiota kehittämään vakiomuoto kirjalliselle ilmoitukselle.
            
         
               (4)
            
            
               Tässä asetuksessa säädetyt toimenpiteet ovat maantiekuljetusten komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korjaamossa työskentelevän henkilökunnan jäsenen, joka on asetuksen (EU) N:o 165/2014 22 artiklan 5 kohdan mukaisesti poistanut tai rikkonut ajopiirturin sinetin ajoneuvon korjaamiseksi tai muuttamiseksi, on täytettävä, allekirjoitettava ja leimattava kirjallinen ilmoitus siten, että siinä on tämän asetuksen liitteessä säädetyt tiedot. Alkuperäinen kirjallinen ilmoitus on säilytettävä ajoneuvossa, ja ilmoituksen leimattu jäljennös on säilytettävä siinä korjaamossa, jossa sinetti poistettiin tai rikottiin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 60, 28.2.2014, s. 1.
   
      LIITE
      
         Ajopiirturin sinetin poistamista tai rikkomista koskeva kirjallinen ilmoitus
      
      
                  1.
               
               
                  Ajoneuvon rekisterinumero
               
            
                  2.
               
               
                  Ajoneuvon tunnistenumero
               
            
                  3.
               
               
                  Kuljettajan nimi
               
            
                  4.
               
               
                  Rahdinkuljettajan tai liikenteenharjoittajan yhteisön liikennelupa (1)
                  
               
            
                  5.
               
               
                  Korjaamon nimi
               
            
                  6.
               
               
                  Korjaamon osoite
               
            
                  7.
               
               
                  Korjaamon tunnistenumero
               
            
                  8.
               
               
                  Sinetin poistamisesta vastaavan henkilökunnan jäsenen nimi
               
            
                  9.
               
               
                  Poistetun sinetin numero
               
            
                  10.
               
               
                  Sinetin poistamisen päivämäärä ja aika
               
            
                  11.
               
               
                  Poistamisen syy(t)
               
            
                  12.
               
               
                  Huomautuksia
                  
                      
                  
               
            Paikka ja päiväys
      Henkilökunnan jäsenen allekirjoitus
      Kuljettajan allekirjoitus
      
         (1)  Soveltuvin osin joko maanteiden kansainvälisen tavaraliikenteen markkinoille pääsyä koskevista yhteisistä säännöistä 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1072/2009 (EUVL L 300, 14.11.2009, s. 72) 4 artiklan mukainen lupa tai kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1073/2009 (EUVL L 300, 14.11.2009, s. 88) 4 artiklan mukainen lupa.